Държавен вестник, бр. 31, 2021 г., стр. 47

БРОЙ  31	
Д Ъ Р Ж А В Е Н  В Е С Т Н И К 	
СТР.  47  
а) при определяне на основния размер на 
налаганите санкции комисията отчита стой­
ността на продажбите на предприятието на 
енергийни продукти на едро на съответния 
пазар за търговия на едро с енергия, с които 
нарушението е свързано пряко или косвено; 
б) при определяне на стойността на 
продажбите на предприятието комисията 
отчита най-надеждните налични данни за 
това предприятие;
в) стойността на продажбите се определя 
преди калкулирането на данък добавена стой­
ност (ДДС) и други данъци, пряко свързани 
с продажбите;
2. определяне на основния размер на 
санкцията:
а) основният размер на санкцията се 
обвързва със стойността на продажбите в 
зависимост от степента на тежестта на на­
рушението;
б) за предприятията комисията определя 
основния размер на санкцията като процент 
от стойността на продажбите в зависимост 
от тежестта на нарушението, както следва:
– за леките нарушения – до 4 % от стой­
ността на продажбите;
– за не особено тежките нарушения – от 
4 % до 7 % от стойността на продажбите;
– за тежките нарушения – от 7 % до 10 % 
от стойността на продажбите;
в) оценката на тежестта се извършва 
на индивидуална основа за всички видове 
нарушения, като се вземат предвид всички 
относими обстоятелства по случая;
г) комисията оценява тежестта на нару­
шението, като се вземат предвид всички 
относими обстоятелства на конкретния 
случай, като: 
– за леки нарушения се считат случаите, 
когато нарушението не е довело до неблаго­
приятна динамика и стойност на цените на 
енергийните продукти на съответния пазар 
на едро с енергия; осъществените сделки в 
резултат на нарушението са незначителни 
по обем и не са повлияли на конкуренцията 
на пазара на едро и върху поведението на 
другите участници на пазара на едро; 
– за не особено тежки нарушения се считат 
случаите, когато нарушенията имат незна­
чителен ефект върху цените на енергийните 
продукти на пазара на едро; реализираните 
вследствие на нарушенията сделки имат огра­
ничено влияние върху останалите участници 
на пазара на едро на енергия;
– за тежки се считат тези нарушения, които 
оказват или биха могли да окажат значител­
но и трайно във времето въздействие върху 
цените на енергийните продукти на едро и 
биха нарушили ефективната конкуренция 
и ограничили избора на другите участници 
на пазара.
Чл. 8. Основният размер на санкцията 
може да бъде увеличен или намален с до 10 % 
за установено смекчаващо или отегчаващо 
вината обстоятелство, като:
1. за отегчаващи вината обстоятелства 
се приемат:
а) повторно извършване на същото или 
друго нарушение на чл. 3 и 5 от Регламент 
(ЕС) № 1227/2011, установено от комисията 
или друг национален регулаторен орган на 
държава – членка на ЕС;
б) неоказване на съдействие или възпре­
пятстване на длъжностните лица на комиси­
ята при извършване на проверки на място;
в) непредоставяне на информация на длъж­
ностните лица, осъществяващи проверката, 
или предоставяне на неточна, непълна или 
подвеждаща информация;
г) неявяване в комисията за снемане на 
устни обяснения;
д) несъхраняване за нормативно-регла­
ментирания срок на телефонни разговори и 
информация, свързани с осъществяваните 
сделки на пазара на едро от нарушителя;
е) роля на инициатор, лидер или подбу­
дител за извършване на нарушението или 
упражняване на принуда спрямо други 
предприятия да се включат в нарушението;
ж) други, в зависимост от конкретния 
случай;
2. за смекчаващи вината обстоятелства 
се приемат:
а) прекратяване на нарушението веднага 
след получаване на уведомление от комисията 
за образувано производство за установяване 
на нарушение по чл. 3 и 5 от Регламент (ЕС) 
№ 1227/2011; 
б) оказване на ефективно съдействие на 
длъжностните лица при осъществяване на 
проверките на място;
в) предоставяне на пълна и точна инфор­
мация, свързана с нарушението;
г) представяне на допълнителна информа­
ция относно нарушението извън изисканата 
от комисията;
д) други, в зависимост от конкретния 
случай.
Чл. 9. Комисията може да наложи санк­
ция за извършени нарушения на чл. 3 и 5 от 
Регламент (ЕС) № 1227/2011 с увеличение за 
възпиращ ефект до 25 % от основния размер 
(специално увеличение с възпираща цел).
Чл. 10. Когато изчисленият размер на 
санкцията превиши максималния законов 
размер от 10 % от общия оборот на пред­
приятието за предходната финансова година, 
санкцията се намалява до законоустановения 
максимален размер. За предходна финансова 
година се счита годината преди решението 
на КЕВР за налагане на санкцията.